Sign in / Join .st0{fill:#34437F;} .st1{fill:#878787;} Saturday, October 23, 2021 ikteb hawn… Fittex Tifla li twieldet mingħajr għadam f'saqajha tagħmel l-ewwel passi tagħha wara l-amputazzjoni Minn Maria Azzopardi October 22, 2021 Maria Azzopardi Ġurnalista Ħafna ġenituri jammettu li fost wieħed mill-mumenti speċjali għalihom huwa meta t-tifel jew it-tifla tagħhom jagħmlu l-ewwel passi. Għall-koppja mill-Ingilterra dan il-mument kien wieħed emozzjonali aktar mis-soltu. Dan hekk kif raw lil binthom Posie-Aurora Sadler-Smith, li għandha sena, tagħmel l-ewwel passi tagħha bir-riġlejn prostetiċi ġodda wara li kellha tagħmel amputazzjoni. Iċ-ċkejkna ġiet dijanjostikata b'diżordi rari ħafna li tissejjaħ 'fibular hemimelia' li tista' taffettwa persuna minn kull 50,000. Din it-tip ta' diżabilità ġeneralment taffettwa sieq waħda biss, iżda Posie twieldet bi kważi l-għadam kollu f'saqajha nieqsa hekk kif twieldet mingħajr irkoppa tal-lemin u l-għadam ta' taħtha, u mingħajr l-għaksa tax-xellug. Madanakollu, iċ-ċkejkna ma qatgħetx qalbha hekk kif tgħallmet titkaxkar u kif tuża' s-saħħa kollha tal-parti ta' fuq ta' ġisimha biex tiċċaqlaq. Il-ġenituri tagħha kellhom deċiżjoni diffiċli jekk jamputawx saqajha biex jagħtuha ċans li timxi fuqhom. Ftit wara li għalqet sena, saqajha x-xellugija ġiet amputata mill-parti tal-għaksa u aktar tard għamlulha riġlejn prostetiċi bil-lewn favorit tagħha li huwa r-roża. Il-ġenituri tagħha emozzjonaw ruħhom wara li aktar tard mal-ġurnata, hija pruvat tagħmel l-ewwel passi tagħha bl-għajnuna ta' missierha. Ommha qalet li l-prostetiċi jieħdu ħafna ħin biex jindraw, imma amettiet li kienet xi ħaġa sabiħa ferm li tara lit-tifla tagħhom tqum fuq saqajha għall-ewwel darba minkejja li għalissa ma tistax tagħmel hekk mingħajr l-għajnuna ta' xi ħadd. Artiklu preċedenti Il-PM jindirizza l-konferenza tal-EY u jitkellem dwar l-importanza li bħala gvern jagħtu lin-negozji Artiklu li jmiss Ikkonfermat każ tal-marda tal-idejn, is-saqajn u l-ħalq fi skola